Τηγανητοί σκορδάτοι κεφτέδες με κύμινο και σάλτσα πάπρικας
Οι κεφτέδες αυτοί δεν είναι τίποτε άλλο από τα σμυρναίικα σουτζουκάκια, αλλά σε πιο ελαφριά εκδοχή, με τη σάλτσα ωμή και δροσερή, αντί για μαγειρεμένη.
6 σκελίδες σκόρδου, λιωμένες, ή 1/2 κουτ. γλυκού πολτός ψημένου σκόρδου*, 4 κουτ. σούπας ελαιόλαδο, 150 ml κόκκινο ξηρό κρασί, 750 γρ. μοσχαρίσιος κιμάς της αρεσκείας μας, 1 κουτ. σούπας κύμινο, σε σκόνη, 1 αυγό, κατά προτίμηση βιολογικό, 200 γρ. ψίχα από χωριάτικο ψωμί, μουσκεμένη σε γάλα και καλά στυμμένη, αλεύρι, 2 εκ. από τον πάτο του τηγανιού ελαιόλαδο, 300 ml συμπυκνωμένος χυμός ντομάτας, 1 κουτ. σούπας γλυκιά πάπρικα, σε σκόνη, 1/3 κουτ. γλυκού καυτερή πάπρικα, σε σκόνη ή σκόνη τσίλι (προαιρετικά), 3 κουτ. σούπας ελαιόλαδο, 1½ κουτ. σούπας ξίδι από κόκκινο κρασί, 2 κουτ. γλυκού ξερός βασιλικός, τριμμένος, αλάτι
Σε ένα μπολ βάζουμε όλα τα υλικά της σάλτσας και νοστιμίζουμε με αλάτι.Ανακατεύουμε καλά με ένα πιρούνι και αφήνουμε κατά μέρος.Χωρίς τα μυρωδικά, η σάλτσα διατηρείται στο ψυγείο για 2 - 3 ημέρες, σε καλά κλεισμένο δοχείο.Μετά την προσθήκη των μυρωδικών, διατηρείται για 24 ώρες. Σε ένα μεγάλο μπολ βάζουμε τις λιωμένες σκελίδες σκόρδου, το ελαιόλαδο και 2 κουτ. σούπας από το κρασί (βάζουμε το υπόλοιπο σε ένα μπολ και το αφήνουμε κατά μέρος, για το ζύμωμα).Χτυπάμε καλά αυτά τα υλικά με ένα πιρούνι και προσθέτουμε τον κιμά, το κύμινο, το αυγό, το ψωμί, καλά στυμμένο, αλάτι και πιπέρι.Ζυμώνουμε καλά τα υλικά, για 5 λεπτά.Κάθε τόσο βρέχουμε τα χέρια μας στο κρασί που έχουμε βάλει στο μπολ και συνεχίζουμε το ζύμωμα.Σκεπάζουμε το μπολ με διάφανη μεμβράνη, εφαρμόζοντάς την στην επιφάνεια του μείγματος, και βάζουμε το μπολ στο ψυγείο για 30 λεπτά.Με το μείγμα του κιμά φτιάχνουμε κεφτέδες βάρους περίπου 35 γρ., τους πλάθουμε σε μακρόστενο σχήμα όπως τα σουτζουκάκια και τους αλευρώνουμε.Ζεσταίνουμε το ελαιόλαδο σε ένα μέτριο αντικολλητικό τηγάνι και τηγανίζουμε τους κεφτέδες, ακολουθώντας τις οδηγίες στα βήματα 7 - 9 στις σελίδες 51 - 52.Τους στραγγίζουμε σε απορροφητικό χαρτί κουζίνας και τους σερβίρουμε.Συνοδεύουμε με τη σάλτσα πάπρικας.Ψήνουµε ολόκληρες, ακαθάριστες σκελίδες σκόρδου στους 180° C, για 35 - 45 λεπτά, µέχρι το εσωτερικό να γίνει σαν κρέµα.Πιέζουµε ελαφρώς τις φλούδες µε τα δάχτυλά µας και η κρέµα βγαίνει πανεύκολα.Ο πολτός διατηρείται για εβδοµάδες στο ψυγείο, σε γυάλινο βαζάκι, καλυµµένος µε ένα παχύ στρώµα ελαιολάδου.
Μοσχαρίσιος κιμάς,Ντομάτα,Σκόρδο